  Майя Бывальцева Шарканын вордскем Максим Вылегжанин куасэн бызьылонъя Россилэн чемпионатаз азвесь медаль утӥз. Со сярысь Удмуртилэсь огазеям командаоссэ спортъя дасянъя центрлэн «Вконтакте» мерлыко вотэсысь бамаз ивортэмын. Вылегжанин 30 иськемъем скиатлонын кыкетӥ луиз, дистанцилэн берло метръёсаз гинэ 0,1 секунд Москваысь Алексей Червоткинлы келяз. Куинетӥ интые Красноярск улосвылысь Андрей Мельниченко кылиз. Куасэн бызьылонъя Россилэн чемпинатэз Архангельск улосвылысь Кононовская гуртын ортче. Тодэ вайытом, южтолэзь пумын Максим Вылегжанин Удмуртиын куасэн бызьылонъя Галина Кулакова нимо марафонын 50 иськемын зарни медаль басьтӥз. Ватсалом, Удмуртиысь куасэн бызьылӥсь Сергей Ардашев Россилэн чемпионатаз классика амалэн спринтын кыкетӥ луиз.  Тегъёс: Спорт МаксимВылегжанин Удмуртия Россия куасэнбызьылон куас  